證師聖可桐虛齋
作者：釋道潜
朝代：宋

paragraphs: 吾聞嶧山桐，猗猗排秀幹。
栖鸞宿鳳信所奇，衆木紛紛何足算。
嗚呼，天相彼質，復虛彼心。
故其聲之隠也無閡，其動也無留。
有叩而鳴，體佚而休。
嘉上人之妙齡兮，無適俗之卑韵。
剛有擬於斯桐兮，廓中虛以受訓。
異速成之朝榮兮，培益厚而日敏。
悼像末之寥寥兮，蹇吾道之不振。
續芳塵於祖席兮，他日非桐虛上人者而復誰何哉。